recursal/SuperWikiNEXT-32B huggingface dataset:
**מורייבת**
(למפת סוריה מוגדלת)דמשקדמשק
חלבחלב
חומסחומס
לטקיהלטקיה
חמהחמה
דיר א-זורדיר א-זור
אל-חסכהאל-חסכה
א-רקהא-רקה
**הים  
התיכון**
**ישר.**
**לבנון**
**ירדן**
**עיראק**
**טורקיה**מורייבת**מורייבת**(למפת סוריה רגילה)דמשקדמשק
חלבחלב
חומסחומס
לטקיהלטקיה
חמהחמה
דיר א-זורדיר א-זור
אל-חסכהאל-חסכה
א-רקהא-רקה
**הים  
התיכון**
**ישר.**
**לבנון**
**ירדן**
**עיראק**
**טורקיה**מורייבת**מורייבת**
**מוּרֵייְבֶּת** (בערבית: المريبط, "אל-מֻרַ֫יְבַּט") הוא אתר ארכאולוגי בקרבת נהר הפרת בסוריה, ובסמוך לתל אבו הוריירה, מיישובי הקבע הראשונים בהם התפתחה החקלאות. 

האתר נסקר לראשונה בשנת 1964. עונת החפירות הראשונה באתר התרחשה בשנת 1971 בראשות הארכאולוג הצרפתי ז'אק קוון (Jacques Cauvin). קוון הוחלף בשנת 1993 על ידי דניאל סטרודור. ביישוב נתגלו ארבעה שלבים עיקריים: השלב הנאטופי (10,600 - 9,600 לפנה"ס) שמקביל לתקופה הנאטופית המאוחרת, השלב החיָאמי (10,000 – 9,500 לפנה"ס) שמשתרע ברובו על השלב הנאטופי, השלב המורייבתי (9,500 – 8,800 לפנה"ס) והשלב הנאוליתי הקדם־קרמי אשר נמשך לתוך האלף ה־8 לפנה"ס. 

מהמכלול הצורני באתר עולים טיפוס החודים חיאם, חלוואן, ירדן, ביבלוס ועמוּק. צורת הבתים המקובלת בכפר הייתה מעגלית, אולם לקראת תום התקופה הנאוליתית הקדם־קרמית א' חל מעבר לצורת בתים ריבועית. הבתים נבנו מלבני גיר וטיט. בתחילת התקופה המורייבתית הוקם "מבנה משותף" מעגלי אשר שימש לראשונה לאחסון דגנים, ואולי למטרות טקסיות. המבנה שמר על צורתו המעגלית גם כאשר סגנון הבניה הפך ריבועי. באותה התקופה, אומנם, המבנה החל לתפקד כמוקד דתי מובהק. 

האתר ממוקם באזור מצומצם בתוך הסהר הפורה העשיר בצמחי בר אכילים כגון: שיפון, אפונה, חיטת אינקורן, חיטת אמר, בקיה, עדשים וחומוס. רוב הזנים האלו נמצאו במורייבת. השוואת עובי זרעי החיטה בין שכבה לשכבה מעידה על מגמת גדילה לאורך הזמן. ניתן לראות בכך עדות לטיפוח וגידול של הזן המסוים, אולם עד כה לא הוצגה טענה בעד ביות הצמחים. שור הבר כנראה נצוד באזור זה בתקופות המוקדמות, ובתקופה המאוחרת בויתו הכבש, העז, החזיר והשור. 

ממצאים אחרים מהאתר כוללים כדי אבן, ריהוט וסיכות נחושת. פסלוני אלות פריון נמצאו גם כן, וכיום הם מוצגים במוזיאון הלאומי של דמשק. בנוסף לכל אלו, נתגלו באתר אותות חימר קטנים. כלים אלו שימשו, לדעת החוקרים, כאמצעי תקשורת עתיק אשר קדם לכתב. השימוש בסימנים אלו אינו ייחודי למורייבת ואף היה שכיח באזור רחב בשעתו. לכל אות חימר צורה ייחודית, ואליה מתלווה משמעות בלעדית. יושבי מורייבת אפוא תקשרו אחד עם רעהו בעזרת כלים אלו. 

לאחר הקמת סכר טבקה, האזור הוצף והאתר נמצא מתחת למי אגם אסד.

קישורים חיצוניים
----------------

|  |  |
| --- | --- |
| פורטל ארכאולוגיה של המזרח הקרובפורטל ארכאולוגיה של המזרח הקרוב | ל**פורטל ארכאולוגיה של המזרח הקרוב** |

* Torry Skurski (Minnesota State University), Mureybet, 2001.
* Les Mureybetiens (בצרפתית)

הערות שוליים
------------

1. 1 2  O. Aurenche et al. Proto-Neolithic and Neolithic Cultures in the Middle East —
The birth of Agriculture, Livestock Raising, and Ceramics: A calibrated 14C Chronology 12,500–5500 cal BC, **Radiocarbon** 43:3, 1191– 1202, 2001.
2. ↑  S. Lev-Yadun et al. Enhanced: The Cradle of Agriculture, **Science Magazine** 288, 2000.
3. ↑  Andie Byrnes, **The Epiplaeolitic cultures**: Abu Hureyra and Mureybet.
4. ↑  John Alan Halloran, Symbolic Counting Tokens from the Early Near East, 1996.

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 242334967
* WorldCat (עם VIAF): 242334967

 |
**הצרה עם מלאכים** (באנגלית: **The Trouble with Angels**) הוא סרט קולנוע אמריקאי משנת 1966 בבימויה של אידה לופינו, עם רוזלינד ראסל, היילי מילס וג'ון הרדינג (אנ') בתפקידים הראשיים.

התסריט מבוסס על הספר: "Life with Mother Superior" של ג'יין טראהי משנת 1962 המתאר את חוויותיה בפנימיה קתולית.

זה סרטה הראשון של היילי מילס לאחר סיום החוזה שלה עם וולט דיסני.

ב-1968 הופק סרט המשך בשם "Where Angels Go, Trouble Follows" כשסטלה סטיבנס מחליפה את היילי מילס.

תקציר העלילה
------------

"אקדמית סנט פרנסיס" הוא בית ספר קתולי עם פנימייה בפנסילבניה, המנוהל על ידי נזירות (אחיות) שבראשן הנזירה הראשית הנקראת "Mother Superior" (רוזלינד ראסל).

בין התלמידות החדשות נמצאות מרי קלנסי (היילי מילס) ורייצ'ל דברי (ג'ון הרדינג).

מרי היא יתומה הגדלה אצל דודה שרוצה שתקבל חינוך ערכי כי היא אינה ממושמעת. היא מתחברת מיד לריצ'ל שנגררת אחריה וביחד הן מבצעות תעלולים שונים ובכל פעם נתפסות על ידי הנזירה הראשית ונענשות בשטיפת כל הכלים של מטבח הפנימייה.

המצב מגיע לשיא כאשר הן מעשנות באחד החדרים, העשן יוצא החוצה ונזירה מצלצלת בפעמון, מוכרז מצב חרום ומוזעקים כבאים שמגלים את מרי ורייצ'ל מעשנות. הנזירה הראשית מזמינה את הדוד של מרי ואביה של רייצ'ל ומודיעה כי אין לה ברירה אלא לגרש את שניהן.

במחשבה שנייה היא חומלת עליהן וכאן מתחילה התקרבות בינה למרי. היא מספרת לה על חייה כתופרת צמרת בפריז עד שהחליטה להפוך לנזירה ולהקדיש את חייה לחינוך ועזרה. מרי מתרשמת מאישיותה ומסירותה של הנזירה הראשית.

בסיום הלימודים, לאחר שלוש שנים כשכל התלמידות חוזרות לביתן, מודיעה הנזירה הראשית כי מרי החליטה להישאר במקום ולהתחיל תהליך הכשרה לנזירות. ריצ'ל מקבלת זאת בתדהמה ובכעס אבל כעבור זמן קצר הן משלימות ומתחבקות.

צוות השחקנים
------------

| שם השחקן/ית | שם הדמות | הערות |
| --- | --- | --- |
| היילי מילס | מרי קלנסי |  |
| רוזלינד ראסל | נזירה ראשית |  |
| ג'ון הרדינג | רייצ'ל דברי |  |
| ג'יפסי רוז לי | גב' פיפס | מורה לריקוד |
| מארג' רדמונד | האחות ליגורי | מורה למתמטיקה |
| מרי ויקס | האחות | מורה להתעמלות |
| פורשיה נלסון | האחות אליזבת | מורה לאמנות |

קישורים חיצוניים
----------------

* "הצרה עם מלאכים", במסד הנתונים הקולנועיים IMDb (באנגלית)
* "הצרה עם מלאכים", באתר AllMovie (באנגלית)
* "הצרה עם מלאכים", במסד הנתונים הקולנועיים KinoPoisk (ברוסית)
* קדימון לצרה עם מלאכים, באתר יוטיוב
* קטעים נבחרים מהצרה של מלאכים, באתר יוטיוב
* הצרה עם מלאכים, באתר TCM
כלב רועים.
כלב רועים אל מול כבשים
**כלב רועים** מתאר תפקיד מסורתי שניתן למספר גזעי כלבים במשק הבית האנושי. המטלות הכללות בתפקיד זה מורכבות ומרובות: בנוסף לתפקיד הבסיסי שלהם לדאגה ושמירה על העדר מלוכד, עליהם אף להגן על העדר מפני שודדים וטורפים למיניהם כגון זאבים, וכן להיות בני לוויה במסעותיו הרבים והארוכים מחוץ לבית של הרועה.

עבודת הרעייה
------------

כלבי הרועים אשר נחשבים קלים לאילוף, מסוגלים אף להגיב לפקודה שניתנה מבעליהם ממרחק של חצי קילומטר. פקודות האילוף כוללות שריקות מיוחדות, תנועות ידיים ואף תנועות עיניים. 

תפקידי כלבי הרועים הם בעיקר כינוס העדר ושמירה עליו, שני תפקידים הדורשים תכונות שונות, ולכן נבחרים עבורם גזעי כלבים שונים.

### כינוס העדר

התנהגות כלבי הרועים מתבססת בעצם על התנהגותם של אבות אבותיהם - הזאבים. כדי ללכוד את טרפו, משתמש הזאב בטכניקה של מארב, התגנבות ומרדף. כלבי הרועים מסתמכים למעשה על אותה הטכניקה למעט הבדל אחד קטן וחשוב ביותר - אי טריפת החיה הניצודה, או במקרה שלהם, העדר. במהלך הביות ופיתוח הגזע שם האדם "מעצור" בתהליך של פגיעת בעל החיים. 

רוב גזעי כלבי הרועים המשתמשים בטכניקת איסוף העדר הם כלבים בגודל קטן עד בינוני. על הכלבים להיות זריזים ביותר, וזאת כדי שיוכלו לכנס את העדר במהירות. 

כלב הרועים יכנס את העדר בשתי שיטות עיקריות:

1. **בעזרת המבט** - בטכניקת כינוס זאת ידוע הבורדר קולי, אשר זוקף מבטו אל עבר עדר הכבשים. זקיפת מבט זו מספיקה כדי לגרום לעדר להיכנס לתוך המכלאה.
2. **רדיפת העדר** - בטכניקת כינוס זאת ידוע הולש קורגי אשר מצליח לכנס את העדר בעזרת נשיכות ברגליהם של הכבשים. דוגמה נוספת היא כלב הצאן האנגלי העתיק, אשר משתמש בגודלו על-מנת לחסום את דרכו של העדר ובכך בעצם מכריח אותם להיכנס למכלאה.

### שמירה על העדר

כלבי הרועים שתפקידם להגן על העדר הם כלבים גדולים ומסיביים אך עם זאת עדינים ביחסם אל העדר, ניתן לראות זאת בגזע הרועה ברגמסקו, גזע רחב ממדים, המכוסה פרווה עבה המגנה עליו מפני חיות מזיקות.

כלבי הרועים בדרך כלל דומים חיצונית לכבשים כדי לבלבל את הזאבים וגם כדי להשתלב בעדר. 

מלבד מהשתלבות הכלב מהבחינה החיצונית, דואג הרועה להשאיר את הכלבים מגיל צעיר מאוד עם עדר הכבשים, כך שהכלבים רואים את העדר כמשפחה, ואת עצמם כחלק ממנו. יתרה מכך, לעיתים קרובות משאירים המגדלים את העדר בלי השגחתם ועם שלושה כלבי רועים במרעה הפתוח, בידיעה שהכלבים יעשו כל שביכולתם כדי להגן על העדר.

ראו גם
------

* כלב
* גזעי כלבי רועים
* רועה צאן

קישורים חיצוניים
----------------

ויקישיתוף מדיה וקבצים בנושא **כלב רועים** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX532068

 |
"**תרמיל פגז מעוטר במזכרת מכיבוש ירושלים**" הוא תרמיל של פגז תותח מעוטר, שנוצר על ידי "קבוצת אילה" מבצלאל, בית מדרש לאמנות ולמלאכות-אמנות באזור שנת 1918, ומציין את כיבוש ירושלים (1917).

תיאור
-----

קבוצת אילה היא קבוצה של בוגרים של "בצלאל, בית מדרש לאמנות ולמלאכות-אמנות", שפתחו בתקופת סוף מלחמת העולם הראשונה בית מלאכה לעבודות באטיק, שפעל בחסות בית הספר. עיצוב התרמיל אופייני לעבודות שנוצרו ב"בצלאל" בתקופה זו. הוא מבוסס על שני רגיסטרים (רצועות אורך). העליון מכיל תיאור נוף פסטורלי של רועה צאן עם עדר עיזים. הרגסטר התחתון מכיל שורה של קשתות ובהן דגם עיטורי של גפנים. בחלקו התחתון של התרמיל מופיעה הכתובת "souvenir of the conquest of Jerusalem 9th. Dec. 1917" (באנגלית: "מזכרת מכיבוש ירושלים, 9 בדצמבר 1917"). מתחתיה מופיע סמל הקבוצה.

פגז דומה שיצר רפאל אברהם שלם הוצג בתערוכה "בצלאל של שץ" (1982), שהוצגה במוזיאון ישראל.

ראו גם
------

* תרמיל פגז מעוטר בדימוי מקומות קדושים בארץ-ישראל

הערות שוליים
------------

1. ↑  ראו: שילה-כהן, נורית (עורכת), **"בצלאל" של שץ, 1929-1906: רשימה קטלוגית של החפצים בתערוכה**, מוזיאון ישראל, ירושלים, תשמ"ג, פריט מס' 635, עמ' 55
**מרסל שפר** (בגרמנית: **Marcel Schäfer**, נולד ב-7 ביוני 1984 באשפנבורג שבגרמניה המערבית) הוא כדורגלן עבר גרמני ששיחק בעמדת המגן השמאלי והעביר את מרבית הקריירה בוולפסבורג. לזכותו של שפר שמונה הופעות במדי נבחרת גרמניה.

קריירת מועדונים
---------------

שפר ערך את הבכורה שלו בבונדסליגה במדי מינכן 1860 בנובמבר 2003 בניצחון 3-1 על בוכום. באותה עונה ירד שפר אל הבונדסליגה השנייה עם מינכן 1860, ושם מיצב את עצמו כשחקן מפתח בקבוצה. את שערו הראשון בקבוצה הבקיע במרץ 2005 בניצחון 3-0 על ואקר בורגהאוזן במשחק ליגה. שפר שיחק ארבע עונות במינכן 1860, בהן הבקיע שלושה שערים ב-91 הופעות, אך לא הצליח לחזור עם הקבוצה לבונדסליגה.

ביולי 2007 חתם שפר בוולפסבורג, ששילמה עבורו 1.2 מיליון אירו למינכן 1860. את הופעת הבכורה שלו בקבוצה ערך שפר בהפסד 3-1 לארמיניה בילפלד בבונדסליגה באוגוסט 2007. את שערו הראשון בקבוצה הבקיע בנובמבר 2007 בהפסד 5-3 לבוכום. את עונת הבכורה של שפר בוולפסבורג, סיימה הקבוצה במקום החמישי והבטיחה את מקומה בגביע אופ"א בעונת 2008/09. הופעת הבכורה של שפר באירופה נערכה בספטמבר 2008 בניצחון 1-0 על ראפיד בוקרשט. עונת 2008/09 הייתה עונה היסטורית עבור וולפסבורג שזכתה באליפות הראשונה בתולדותיה. גם לשפר זו הייתה עונה מצוינת מבחינה אישית, אותה סיים עם שמונה בישולים, אחד מהם לאדין דז'קו בניצחון 5-1 על באיירן מינכן בבונדסליגה. עונת 2009/10 הייתה פחות מוצלחת עבור שפר והמועדון, שהודחו בשלב מוקדם מליגת האלופות. שפר ספג את הכרטיס האדום הראשון בקריירה, בהפסד במשחק הגביע מול פ.צ. קלן בספטמבר 2009. בעונת 2014/15 זכה שפר עם וולפסבורג בגביע הגרמני, אך לא שיחק בגמר בו ניצחה וולפסבורג 3-1 את בורוסיה דורטמונד. באותה שנה, ניצחה וולפסבורג את באיירן מינכן בבעיטות הכרעה במשחק הסופר קאפ הגרמני. גם במשחק זה שפר ישב על הספסל ולא שיחק.

במרץ 2017, לאחר שמעמדו בוולפסבורג נשחק, חתם שפר בטמפה ביי רואודיז מליגת ה-USL האמריקאית. לאחר שערך בקבוצה 43 הופעות והבקיע חמישה שערים, פרש שפר ממשחק פעיל בשנת 2018.

קריירה בינלאומית
----------------

שפר ערך את הופעת הבכורה שלו במדי נבחרת גרמניה בהפסד 2-1 לנבחרת אנגליה במשחק ידידות בספטמבר 2008, כאשר החליף את מרווין קומפר. באוגוסט 2009 ערך את הבכורה במשחק רשמי, כאשר השתתף בניצחון של נבחרת גרמניה 2-0 על נבחרת אזרבייג'ן במוקדמות מונדיאל 2010. עם זאת, שפר לא זומן לסגל הגרמני למונדיאל 2010, ולא שיחק מאז במדים הלאומיים.

תארים
-----

עם וולפסבורג:

* אליפות הבונדסליגה: 2008/09
* הגביע הגרמני: 2014/2015
* הסופר קאפ הגרמני: 2015

קישורים חיצוניים
----------------

ויקישיתוף מדיה וקבצים בנושא **מרסל שפר** בוויקישיתוף
* 

* אתר האינטרנט הרשמי של מרסל שפר

* פרופיל, באתר Transfermarkt

* פרופיל, באתר Fussballdaten.de (בגרמנית)

* פרופיל, באתר Soccerway

* פרופיל, באתר WorldFootball.net

* פרופיל, באתר National Football Teams

* פרופיל, באתר FootballDatabase.eu
**מועדון הכדורגל וחנינגן** (בהולנדית: **FC Wageningen**) היה מועדון כדורגל הולנדי מהעיר וחנינגן שבחלדרלנד שפעל בשנים 1911–1992. הישג השיא שלו היה זכייה כפולה בגביע ההולנדי.

היסטוריה
--------

שחקניה של וחנינגן חוגגים ניצחון 4–0 על קמבור ועלייה לליגת העל (7 ביוני 1980)
המועדון נוסד ב-1911 בשם ו.ו.ו.וחנינגן ושיחק בליגות האזוריות עד עונת 1923/1924 אז העפילה לאליפות הולנד הליגה הבכירה במדינה. בעונת 1938/1939 זכתה בתיאור הראשון שלה, הגביע ההולנדי לאחר ניצחון בגמר על פ.ס.ו איינדהובן 2–1.
בעונת 1947/1948 זכתה הקבוצה בגביע בפעם השנייה. הקבוצה המשיכה לשחק בליגה הראשונה עד עונת 1954/1955 שהייתה עונת הפיצול לפני עונת המבחן של הפיכת הליגה למקצוענית. בעונה זו סיימה הקבוצה במקום האחרון וירדה לליגה השלישית בעקבות ההכנות להקמת ליגת העל ההולנדית וליגת המשנה ההולנדית. בעונת 1955/1956 עלתה הקבוצה מהמקום ה-2 לליגת המשנה, בה שיחקה 6 עונות לפני שירדה לליגה השלישית בעקבות שינוי מבנה הליגות, כאשר הקבוצות במקומות 7–18 בכל בית של ליגת המשנה ירדו לליגה השלישית החדשה וליגת המשנה צומצמה לליגה אחת בת 16 קבוצות. 

לאחר ירידתה בילתה הקבוצה 6 עונות בליגה השלישית ובעונת 1967/1968 זכתה באליפות הליגה ושבה לליגת המשנה, אך נשרה לאחר עונה אחת בלבד לליגה השלישית. בעונה שלאחריה סיימה במקום השני ושבה לליגת המשנה. בעונת 1973/1974 סיימה הקבוצה במקום ה-4 בליגת המשנה והעפילה לשלב הפלייאוף בו סיימה ראשונה הודות להפרש שערים עדיף אל מול פורטונה סיטארד מליגת העל ועקב כך העפילה לראשונה בתולדותיה לליגה הבכירה במתכונתה המקצוענית, אך לאחר עונה זו נשרה מהמקום האחרון לליגת המשנה בה שיחקה כ-5 עונות נוספות בהן העפילה מספר פעמים לפלייאוף, אך כשלה בהעפלה. בסיום עונת 1979/1980 סיימה במקום ה-3 והעפילה לפלייאוף הליגה בו זכתה ועקב כך העפילה בפעם השנייה לליגה הבכירה. גם עונתה השנייה בליגה הסתיימה במקום האחרון והקבוצה שבה לליגת המשנה בה שיחקה עד עונת 1991/1992 אז סיימה במקום ה-9 והתפרקה לאחר שהכריזה על פשיטת רגל.

אצטדיון הבית של הקבוצה וחנינגן ברג לאחר נטישתו

כדורגל חובבים
-------------

החל מעונת 1978/1979 אז פוצלה מהקבוצה, פועלת קבוצת חובבים בשם ו.ו.ו.וחנינגן המשחקת בליגת ה-9.

תארים
-----

* הגביע ההולנדי
	+ זכייה (2) 1938/1939, 1947/1948
* אליפות הליגה השלישית
	+ אלופה (1) 1967/1968
המבנה התלת-ממדי של פוספין, תרכובת אי-אורגנית
**תרכובת אי-אורגנית** (או **אנאורגנית**) היא תרכובת שאינה תרכובת אורגנית, כדוגמת מינרלים. הגם שמספר התרכובות האי-אורגניות גדול, מרבית החומרים הידועים הם אורגניים.

בעבר רווחה הדעה כי תרכובות אורגניות יכולות להיווצר רק על ידי אורגניזמים חיים (וכך הן קיבלו את שמן). התרכובות האי-אורגניות אמורות היו לייצג את "ההפך" מהתרכובות האורגניות, אך כיום ידוע כי קריטריון זה שגוי. קיימות תרכובות אורגניות מלאכותיות (סינתטיות), שמקורן אינו ביצור חי כלשהו (רוב הפלסטיקים והתרופות, למשל), ולעומת זאת קיימות תרכובות אי-אורגניות רבות בכל יצור חי: פחמן דו-חמצני, נתרן כלורי (מלח בישול), חומצת מימן כלורי, מימן גופרתי ורבות אחרות.

חומרים אי-אורגניים יכולים להיות יסודות פשוטים, כגון: מולקולת חמצן, פחמן באחת מצורותיו (יהלום, גרפיט או פחם) או ברזל; תרכובות פשוטות, כמו סידן גופרתי (גבס) או פחמן דו-חמצני; או תרכובות-ענק סבוכות דוגמת סיליקטים (מלחי צורן) למיניהם.

**כימיה אי-אורגנית** היא התחום העוסק בתרכובות אלו. אחד הנושאים העיקריים בהם עוסקת הכימיה האי-אורגנית הוא המבנים המיוחדים הנוצרים בגבישים ובסריגים.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **תרכבת אי אורגנית** |
| ויקימילון ערך מילוני בוויקימילון: **תרכבת אנאורגנית** |
| ויקישיתוף תמונות ומדיה בוויקישיתוף: **תרכובת אי-אורגנית** |

* תרכובת אי-אורגנית, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007563576305171
* BNE: XX533227
* BnF: cb11977078x (data)
* GND: 4002147-6
* LCCN: sh86005967
* NDL: 00567905
* NKC: ph118477
* SUDOC: 027808408

 |
מרסל נגוין, 2014
**מרסל נגוין** (בגרמנית: **Marcel Nguyen**; נהגה: **מַרסֶל נוּיִן**; נולד ב-8 בנובמבר 1987) הוא מתעמל גרמני. הוא סגן אלוף האולימפי בקרב-רב ובתרגיל מקבילים (לונדון 2012) פעמיים אלוף אירופה (ברלין 2011 ומונפלייה 2012) במקבילים.

חייו
----

נגוין נולד במינכן למשפחה ממוצא וייטנאמי, והחל להתאמן בהתעמלות כבר בגיל 4. בשנת 2005 השתתף לראשונה באליפות העולם בהתעמלות, במלבורן, אך לא רשם הישגים גבוהים. באליפות העולם שנערכה בשטוטגרט ב-2007 היה שותף לזכייתה של הנבחרת הגרמנית במדליית הארד, וב-2008 זכה עם הנבחרת במדליית הכסף באליפות אירופה שנערכה בלוזאן. 

באליפות העולם שנערכה בלונדון ב-2009 העפיל נגוין לגמר הקרב-רב וסיים במקום ה-12. ב-2010 היה שותף לזכייתה ההיסטורית של נבחרת גרמניה במדליית הזהב באליפות אירופה שנערכה בבירמינגהאם, וכן זכה במדליית ארד בתרגיל הקרקע. בהמשך השנה שבר את עצם השוקית, ונעדר מאליפות העולם. הוא שב למעגל התחרויות ב-2011, ובאליפות אירופה שנערכה באותה שנה בברלין זכה במדליית הזהב במקבילים ובמדליית ארד במתח, וסיים במקום השישי בקרב-רב. באליפות העולם שנערכה בטוקיו סיים במקום השישי עם נבחרת גרמניה, ובמקום השמיני בקרב-רב.

באליפות אירופה שנערכה במונפלייה ב-2012 שמר נגוין על תוארו במקבילים, וכן סיים במקום השישי בתרגיל הטבעות ובתחרות הקבוצתית.

### מדליות כסף אולימפית בתחרות הקרב-רב

באולימפיאדת לונדון (2012) רשם נגוין את הישג השיא שלו בקריירה, כשזכה במדליות הכסף בקרב-רב ובתרגיל המקבילים. כן סיים במקום השמיני בתרגיל הקרקע, ועם נבחרת גרמניה הגיע למקום השביעי.

קישורים חיצוניים
----------------

ויקישיתוף מדיה וקבצים בנושא **מרסל נגוין** בוויקישיתוף
* 

* אתר האינטרנט הרשמי של מרסל נגוין (בגרמנית)
* מרסל נגוין, ברשת החברתית פייסבוק

* מרסל נגוין, ברשת החברתית טוויטר

* מרסל נגוין, ברשת החברתית אינסטגרם

* מרסל נגוין, באתר הוועד האולימפי הבין-לאומי

* מרסל נגוין, באתר olympedia.org

* מרסל נגוין, באתר התאחדות ההתעמלות הבין-לאומית
**הבחירות הפרלמנטריות באיסלנד 2009** נערכו ב-25 באפריל 2009 אחרי לחץ ציבורי כבד להליכה לבחירות בגלל המשבר הכלכלי הכבד בו הייתה נתונה איסלנד. המנצחים הגדולים של הבחירות האלו היו המפלגה הסוציאל-דמוקרטית והמפלגה השמאלית-ירוקה, שהקימו יחד קואליציה לראשונה בראשות יוהנה סיגורדרדוטיר מהברית הסוציאל-דמוקרטית. המפסידה הגדולה הייתה מפלגת העצמאות, שלראשונה לא הרכיבה את הממשלה ואיבדה תשעה מושבים המהווים שליש מכוחה.

רקע
---

מאז קריסת שלושת הבנקים המסחריים באיסלנד בשנת 2008, התחילו הפגנות שבועיות בחודש אוקטובר. ב-23 בינואר ראש הממשלה מטעם מפלגת העצמאות, גייר הארדה הודיע על פרישתו מהחיים הפוליטיים אחרי שאובחן כחולה בסרטן, והבטיח כי הבחירות יתקיימו ב-9 במאי. יחד עם זאת, מפלגת העצמאות רצתה למנות ראש ממשלה מטעמם במקום הארדה. הברית הסוציאל דמוקטית הודיעה כי היא מסרבת למנות ראש ממשלה מטעם מפלגת העצמאות. ב-26 בינואר 2009 הממשלה נפלה.

אחרי פירוק הממשלה, הטיל הנשיא את הרכבת הממשלה על יוהנה סיגורדרדוטיר, שהודיעה כי תקים ממשלת מיעוט יחד עם התנועה השמאלית-ירוקה כשהמפלגה הפוגרסיבית והליברלית תמכו בה מבחוץ. מועד הבחירות היה אחד מנושאי הדיונים בשיחות הקואליציוניות. המפלגה הסוציאל-דמוקרטית רצו לקיים בחירות ב-9 במאי, ואילו השמאל-הירוקים רצו בחירות בתחילת אפריל. עמדת הביניים של המפלגה הפרוגרסיבית, 25 באפריל, אומצה.

מחוזות הבחירה
-------------

לכל אחד מששת המחוזות מוקצים תשעה מושבים שנבחרים על ידי הצבעת אישור. תשעה מושבים נוספים מחולקים בין המחוזות (בין 1 ל-2) בהתאם לגודל האוכלוסייה, על מנת לשמור על יחסיות ההצבעה ברמה הלאומית. ב-2009 המחוזות חולקו כך:

| מחוז בחירה | מושבים למחוז | מושבי 'הצבעת אישור' | סך הכל |
| --- | --- | --- | --- |
| ריקוואק-צפון | 9 | 2 | 11 |
| ריקוואק-דרום | 9 | 2 | 11 |
| דרום-מערב | 10 | 2 | 12 |
| צפון-מערב | 8 | 1 | 9 |
| צפון-מזרח | 9 | 1 | 10 |
| דרום | 9 | 1 | 10 |
| סך הכל | 54 | 9 | 63 |

תוצאות הבחירות
--------------

| מפלגה | יו"ר | הצבעות | % | +\- | מושבים | +\- |
| --- | --- | --- | --- | --- | --- | --- |
|  | הברית הסוציאל-דמוקרטית (S) | יוהנה סיגורדרדוטיר | 55,758 | 29.79 | +3.03 | 20 | +2 |
|  | מפלגת העצמאות (D) | ביארני בנדיקטסון | 44,371 | 23.7 | -12.74 | 16 | -9 |
|  | התנועה השמאלית-ירוקה (V) | Steingrímur J. Sigfússon | 40,581 | 21.68 | 7.33+ | 14 | +5 |
|  | המפלגה הפוגרסיבית (B) | זיגמנדור דייוויד | 27,699 | 14.8 | +3.08 | 9 | +2 |
|  | תנועת האזרחים (O) | אין יו"ר | 13,519 | 7.22 | חדש | 4 | חדש |
|  | המפלגה הליברלית (F) | Guðjón Arnar Kristjánsson | 4,148 | 2.22 | 5.04- | 0 | -4 |
| **קולות כשרים** | 187,183 | 96.50 |  |
| **קולות פסולים** | 566 | 0.29 |  |
| **פתקים לבנים** | 566 | 0.29 |  |
| **סך הכל** | **193,975** | **100** | **-** | **63** | **-** |
| מקור-  |

הערות שוליים
------------

1. ↑  איסלנד מודיעה על הקדמת הבחירות, באתר BBC, ‏23 בינואר 2009
2. ↑  המפגינים דורשים מהממשלה להתפטר, באתר רויטרס
3. ↑  מו"מ להקמת ממשלה חדשה, באתר איסלנד ניוז
4. ↑  חוק הבחירות האיסלנדי
5. ↑  חלוקת המחוזות באית'לנגי (הפרלמנט האיסלנדי) בשנים 2003, 2007 ו-2009

| הבחירות באיסלנד |
| --- |
| בחירות באיסלנד |
| הבחירות לפרלמנט | 2017, 2016, 2013, 2009, 2007, 2003, 1999, 1995,  1991, 1987 |
מאסטרו צ'זארה פוני, סנקט פטרבורג, בסביבות 1865
**צֶ'זָארֶה פּוּנִי** (באיטלקית: **Cesare Pugni** ברוסית: **Цезарь Пуни** ‏ 31 במאי 1802 בג'נובה - 26 בינואר (או 14 בינואר על פי גרסה אחרת) 1870, בסנקט פטרבורג) היה מלחין מוזיקה לבלט (אנ') איטלקי, פסנתרן וכנר.

ביוגרפיה
--------

בראשית הקריירה שלו חיבר אופרות, סימפוניות וצורות אחרות של מוזיקה תזמורתית, אך הוא נודע ביותר במוזיקה לבלטים שהלחין לתיאטרון הוד מלכותה בלונדון בשנים 1845–1850 ולתיאטרון האימפריאלי בסנקט פטרבורג, רוסיה בשנים 1850–1870. את רוב המוזיקה לבלטים חיבר ליצירות של הכוריאוגרף ומנהל הבלט ז'יל פרו, שכמעט כל אחד מן הבלטים שהעלה נכתב למוזיקה של פוני.

בשנת 1850 יצא פרו מלונדון לרוסיה, לאחר שקיבל את משרת "מנהל בלט ראשי" בתיאטראות האימפריאליים של סנקט פטרבורג, לבקשתה של קרלוטה גריזי, שרקדה שם כפרימה בלרינה. צ'זארה פוני יצא לרוסיה בעקבות פרו וגריזי, ונשאר בבירה הצארית גם לאחר עזיבתם של גריזי בשנת 1853 ופרו בשנת 1858. פוני המשיך לחבר בלטים לממשיכיו של פרו, ארתור סן-לאון ומריוס פטיפה, במעמד של מלחין בלטים רשמי של התיאטרון האימפריאלי, עד למותו בשנת 1870.

צ'זארה פוני הוא המלחין הפורה ביותר של מוזיקה לבלט, שהלחין קרוב ל-100 פרטיטורות מקוריות מוכרות לבלט ועיבד או הרחיב עוד הרבה יצירות אחרות. הוא חיבר מספר רב ועצום של מחולות נלווים כגון דיברטימנטי ווריאציות בלט, שרבים מהם נוספו ליצירות אחרות רבות מספור.

מבין יצירותיו המקוריות של פוני לבלט, נודעים ביותר "אונדין" הידוע גם בשם "La Naïade et le pêcheur" ‏ (1843); "לה אסמרלדה" (1844); "קטרינה או בת השודד" (1846); "בת פרעה" (1862); ו"הסוסון בעל הגבנון" ((1864). הוא נודע גם ביצירות אחרות שלו, בהן "מחול השישה" מ"לה ויוָאנְדְיֶירה" (הידוע שם בשם "מרקיטנקה") (1844); "פָּה דֶה קאטֶר" (מחול הארבע) (1845); "פּה דה דה (מחול השניים) בקרנבל ונציאני" (הידוע גם כSatanella pas de deux) ‏ (1859); "מחול השניים של דיאנה ואקטאון" (1868); ותוספת המוזיקה שלו לבלט "לה קורסר" (1863 ו-1868).

קישורים חיצוניים
----------------

ויקישיתוף מדיה וקבצים בנושא **צ'זארה פוני** בוויקישיתוף

* צ'זארה פוני, באתר MusicBrainz (באנגלית)
* צ'זארה פוני, באתר Discogs (באנגלית)
* אגודת מריוס פטיפה, ביוגרפיה של צ'זארה פוני

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007266740005171
* BNE: XX1669747
* BnF: cb14834342f (data)
* GND: 119417308
* ICCU: SBLV316887
* ISNI: 0000 0001 2135 2193
* LCCN: n86107652
* MusicBrainz: 844467fd-5d03-4a18-b719-1f91e67caf4a
* NKC: jn20000604530
* SNAC: w67972n3
* SUDOC: 14940624X
* VIAF: 59351015
* WorldCat: lccn-n86107652

 |
**צ'טינקאיה טורק ספור קולובו** (בטורקית: **Çetinkaya Türk Spor Kulübü**) הוא מועדון כדורגל מהעיר לפקושה (ניקוסיה) שברפובליקה הטורקית של צפון קפריסין. צבעי המועדון הם צהוב ואדום.

האצטדיון הביתי של הקבוצה הוא **אצטדיון אטאטורק בלפקוסיה**. האצטדיון משמש הן לקבוצה והן לקיום משחקי הכדורגל של נבחרת צפון קפריסין. באצטדיון יש 28,000 מקומות ישיבה. לפני שהמועדון פרש מהאליפות הקפריסאית, הקבוצה השתמשה באצטדיון GSP הישן.

היסטוריה
--------

**לפקוסיה טורק ספור קלובו** הוקם בשנת 1930, והיה אחד מהמועדונים המקימים של ליגת העל הקפריסאית ב-1934. המועדון היה המועדון היחיד מקפריסין הטורקית ששיחק בליגה זו (עם 7 מועדונים יוונים-קפריסאים: AEL לרנקה, טראסט, אולימפיאקוס ניקוסיה, אריס לימסול, אפואל ניקוסיה, אנורתוסיס פמגוסטה, ו-APE לרנקה). המועדון התאחד עם **צ'טינקאיה טורק אסנאף אוג'אגי** (שהוקם ב-1943) ב-1949, המועדון שינה את שמו ל**צ'טינקאיה טורק ספור בירליג'י**.

המועדון הפך מאוחר יותר למועדון הראשון לזכות פעמיים ברצף בסופר-ליג הקפריסאי לאחר זכייה בתואר בשנים 1951 ו-1952 ולאחר מכן ב-1954. לאחר הקמת התאחדות הכדורגל של צפון קפריסין ב-1955, המועדון הפך לאחד ממקימי הבירינג'י ליג. צ'טינקאיה טורק היא גם כיום הקבוצה היחידה בהיסטוריה שזכתה באליפות, גביע וסופר-קאפ, הן בקפריסין והן בצפון קפריסין.

תארים
-----

### תחת קפריסין

* **ליגת העל הקפריסאית** (1):

1951
* **הגביע הקפריסאי** (2):

1952, 1954
**סגנית (1)**: 1953
* **גביע הליגה הקפריסאי** (3):

1951, 1952, 1954
### תחת הרפובליקה הטורקית של צפון קפריסין

* הליגה הראשונה **(11):**

1957-58, 1959-60, 1960-61, 1961-62, 1969-70, 1996-97, 1997-98, 1999-00, 2001-02, 2003-04, 2004-05
* **גביע הפדרציה** (16):

1956, 1957, 1958, 1959, 1960, 1963, 1969, 1970, 1976, 1991, 1992, 1993, 1996, 1999, 2001, 2006
**סגנית (1)**: 1998
* **גביע נשיא הרפובליקה** (7):

1991, 1992, 1993, 1996, 1998, 2001, 2006
**סגנית (3)**: 1997, 1999, 2000
* **גביע ע"ש ד"ר פאזל קיצ'יק** (5):

1992, 1993, 1996, 1998, 2000
**סגנית (3)**: 1991, 1999, 2001
* **גביע ראש הממשלה** (0):

**סגנית (2)**: 1990, 1998

קישורים חיצוניים
----------------

* 

* אתר האינטרנט הרשמי של צ'טינקאיה טורק (בטורקית)
* צ'טינקאיה טורק, ברשת החברתית פייסבוק
**ויאצ'סלב קירילוביץ' איוואנקוב** (ברוסית: **Вячеслав Кириллович Иваньков**;; ‏2 בינואר 1940 - 9 באוקטובר 2009) היה מראשי המאפיה הרוסית וגנב בחוק מפורסם שפעל בברית המועצות ובארצות הברית.

היה ידוע בכינוי "יפונצ'יק" ("היפני") שהוענק לו על שם עיניו המלוכסנות, אם כי ישנה גרסה הטוענת כי קיבל את הכינוי על הישגיו בג'ו ג'וטסו.

ביוגרפיה
--------

איוואנקוב נולד ב-2 בינואר 1940 למשפחה לא מתפקדת. אמו הייתה עצבנית לעיתים תכופות ואביו היה אלכוהוליסט. בריאותו של איוונקוב בילדותו הייתה חלשה. בבית הספר החליט לחזק את בריאותו ולעסוק אינטנסיבית בענפי ספורט, כגון איגרוף ואמנויות לחימה. מגיל 14 החל ויאצ'סלב לגנוב.

את הפעילות הפלילית החל באמצע שנות ה-60, ועסק בגנבה. בסוף שנות ה-60 הצטרף לכנופיה של גנאדיי קרקוב הידועה בכינוי "מונגול"(רו'). הכנופיה התמקדה בסחיטת אנשים אמידים. תחת איומים הוציאו אותם מן העיר ואילצו אותם למסור כסף ודברי ערך תוך שימוש באלימות, ואפילו חפרו עבורם קברים כלחץ פסיכולוגי.

ב-1972 עצרו את הכנופיה של "מונגול", רק איוונקוב הצליח להימלט ממאסר והקים כנופיה משלו.

איוונקוב נשפט על שימוש שוד הקשור לאלימות; התנקשות בחיי שוטר; שוד בשימוש בנשק, שבוצע בהכנה מוקדמת עם קבוצת אנשים; נשיאת נשק בלתי חוקית; זיוף מסמכים; שימוש באלימות נגד אזרח הממלא תפקיד ציבורי; פגיעה גופנית מכוונת, שבוצעה במצב של השפעה. ב-1974, בזמן שהותו בכלא בוטירקה, הפך לגנב בחוק וקיבל את הכינוי "יפונצ'יק".

ב-1992 היגר לארצות הברית, התמקם בברייטון ביץ' שבה נמצאת קהילת דוברי רוסית גדולה והפך לראש אחוות סולנצבו של המאפיה הרוסית בניו יורק. ב-1997 נידון לתשע שנות מאסר על סחיטה. ב-2005 בתום תקופת המאסר הוסגר לרוסיה. ברוסיה הואשם איוואנקוב על מקרה מ-1992 שבו הוא רצח שני אזרחים טורקים וניסה להתנקש בטורקי שלישי. ב-18 ביולי 2005 מצא חבר המושבעים של בית המשפט במוסקבה את איוואנקוב חף מפשע.

לאחר הזיכוי איוואנקוב טען שלא יתעסק בעניינים פליליים אבל בכל זאת פעל כ"בורר" בסכסוכים בין ארגוני פשע ובפרט בין טריאל אוניאני לבין אסלן אוסויאן הידוע בכינוי "הדוד חסן". ב-28 ביולי 2009 חווה איוואנקוב ניסיון חיסול - הוא נורה באמצעות רובה צלפים דרגונוב ביציאה ממסעדה במוסקבה.

בלילה שבין ה-13 ל-14 בספטמבר 2009 עבר יאפונצ'יק מוות קליני. הוא נפטר מדלקת הצפק ב-9 באוקטובר של אותה שנה במרפאה פרטית במוסקבה.

קישורים חיצוניים
----------------

ויקישיתוף מדיה וקבצים בנושא **ויאצ'סלב איוואנקוב** בוויקישיתוף
* "מי רצח את יפונצ'יק?", סרטון באתר יוטיוב מתוך תוכנית הטלוויזיה "רוסיה הקרימינלית. התרה"
* ראיון עם יפונצ'יק, סרטון באתר יוטיוב

הערות שוליים
------------

1. ↑  "In the belly of the beast: what the hit on ‘Yaponchik’ says about Russian organised crime". *inmoscowsshadows.wordpress.com*
2. ↑  "Вячеслав Иваньков (Япончик)". *Nekropole*
3. ↑  "Yaponchik". *FRONTLINE*
4. ↑  Michael Schwirtz. "For a Departed Mobster, Wreaths and Roses but No Tears". *The New York Times*. 13 October 2009

|  |  |
| --- | --- |
| בקרת זהויות עריכת הנתון בוויקינתונים | 
* GND: 119502046
* ISNI: 0000 0003 7414 8297
* LCCN: n98024670
* VIAF: 42649849
* WorldCat: lccn-n98024670

 |
מקדחת שיניים
מקדחת שיניים ללא מנוע, מופעלת בדוושת רגל
**מקדחת שיניים** היא כלי בו משתמשים ברפואת שיניים להוצאת החלקים הנגועים בעששת מהשן, על מנת למנוע את התפשטות הרקבון ומניעת החמרה של הבעיה. במקום החלקים הנגועים רופא השיניים מכניס לשן חומר לסתימה.

מקדחת שיניים משמשת להוצאת הרקבון שבשן ובכך מונעת מצבי זיהום שיכולים לגרום במצבים נדירים אף לבעיות רפואיות קשות. בעבר רופאים עקרו שיניים שלקו בעששת קשה במשיכה וללא הרדמה. במקום השיניים שנעקרו, לעיתים הותקנו בפה שיניים תותבות מזהב או שנהב. נמצאו שיניים בתותבות בלסתות של מומיות מצריות משנת 500 לפני הספירה.

סתימת חורים על ידי ריקוע זהב או ספוגי זהב נעשה נפוץ במאה התשע עשרה. ניסיונות להחליף את הזהב בחומרים אחרים נכשלו, וגם את הזהב שהיה רך מדי היה צורך להחליף לעיתים קרובות. ב-1826 החל השימוש באמלגם למטרה זו. החומר החדש היה שיפור גדול ביחס לזהב משום שהיה עמיד לאורך זמן וקל לעיבוד.

השימוש באמלגם עורר את הצורך במקדחה יעילה יותר.

מקדחת שיניים ראשונה שעבדה על מנוע יוצרה בשנת 1864 על ידי ג'ורג' פלו הרינגטון. מקדחה זו הייתה מחוברת למנגנון של שעון והייתה מסורבלת ולא נוחה לשימוש. בשנת 1875 רשם ג'ורג' פ. גרין פטנט על מקדחת שיניים חשמלית. גם מקדחה זו הייתה לא נוחה ומגושמת. 

גרין ורדימן בלק (1831-1915) המציא מקדחת שיניים ידנית שעבדה בשליטת הרגל והשאיר שתי ידיים פנויות לרופא השיניים.

בשנת 1957 ג'ון ו. בורדן המציא מקדחה שעובדת באמצעות טורבינת אוויר דחוס בעלת מהירות גבוהה. עד שנת 1971 המקדחה נעשתה נפוצה וכיום היא בשימוש בקרב כל רופאי השיניים.

עד אמצע המאה העשרים הייתה בשימוש גם מקדחת שיניים ללא מנוע. התנועה הסיבובית נוצרה על ידי לחיצה חוזרת על דוושה שסובבה גלגל תנופה. מקדחה כזאת הייתה מיועדת למקומות ללא חשמל ולתנאי שדה.

ראו גם
------

* עששת
* אמלגם

קישורים חיצוניים
----------------

ויקישיתוף מדיה וקבצים בנושא **מקדחת שיניים** בוויקישיתוף

הערות שוליים
------------

1. ↑  מקדחה כזו נראתה בארץ בשנת 1967 כשלל של ציוד רפואי של צבא מצרים
**וטיוס ואלנס** (בלטינית: **Vettius Valens**;‏ 8 בפברואר 120 – סביבות 175 לספירה) היה אסטרולוג הלניסטי (אנ'), בן זמנו צעיר יותר של תלמי.

חיבורו הגדול של ואלנס הוא ה"**אנתולוגיה**" (Anthologiae), עשרה כרכים ביוונית קוינה שנכתבו בפרק הזמן שבין 150–175 לספירה לערך. האנתולוגיה היא החיבור הארוך והמפורט ביותר על אסטרולוגיה ששרד מתקופה זו. בהיותו אסטרולוג מקצועי פעיל, ואלנס כלל באנתולוגיה שלו מעל מאה תרשימים.

חיבורו
------

אף על פי שהיה יליד אנטיוכיה, נראה כי ואלנס נסע רבות במצרים בחיפוש אחר תורות אסטרולוגיות ספציפיות שתחזקנה את התמחותו. באותה תקופה אלכסנדריה הייתה עדיין ביתם של מספר אסטרולוגים של המסורות העתיקות הבבלית (אנ'), היוונית (אנ') והמצרית. הוא פרסם הרבה ממה שלמד מהמסורת ובאמצעות ניסיונו באנתולוגיה, הכתובה בסגנון מרתק וחינוכי. בשל כך היא בעלת ערך רב, מאחר שהיא מצרפת יחדיו את טכניקות שהיו פעילות באותו הזמן.

חיבורו של ואלנס חשוב גם מפני שהוא מצטט את דעותיהם של מספר סופרים מוקדמים יותר, כמו טאוקרוס מבבל (אנ'), שאחרת היה בלתי ידוע. הקטעים מתוך חיבורים המיוחסים כביכול לפרעה נח'פסו (אנ') ולכהן הגדול פטוסיריס (אנ'), מחברים פסאודואפיגרפיים מהמאה ה-2 לפנה"ס, שרדו בעיקר באמצעות ציטוטים ישירים בחיבורו של ואלנס.

שלושת כתבי היד של האנתולוגיה מתוארכים לשנת 1300 ומאוחר יותר. הטקסט נראה די אמין ושלם, אך במקומות מסוימים מעט לא מסודר.

אף על פי שתלמי נחשב בדרך כלל כענק של האסטרולוגיה של התקופה ההלניסטית במשך מאות השנים שלאחר מותו, נראה סביר ביותר שהאסטרולוגיה המעשית של התקופה דמתה לשיטות המפורטות באנתולוגיה של ואלנס. חיבורו של ואלנס פירט את הטכניקות המעשיות יותר שמקורן במסורת עתיקה, בזמן שתלמי המדען נטה להתמקד יותר ביצירת מודל עקבי מבחינה תאורטית, המבוסס על המסגרת האריסטוטלית הלא-קבועה שלו. האיזון הניתן על ידי האנתולוגיה של ואלנס הוא לכן מאוד מאלף. אף סופר הלניסטי אחר לא תרם כה רבות להבנתנו את השיטות האסטרולוגיות המעשיות היומיומיות של התקופה ההלניסטית המאוחרת והתקופה הרומית המוקדמת.

בהחליטו שהדת ההלניסטית המסורתית (אנ') היא חסרת תועלת, הוא מצא בגורל תחליף לדת. עבורו, נחישות מוחלטת העניקה סיפוק רגשי ועוררה רגש כמעט מיסטי. הידיעה שהכל כבר קבוע מראש, העניקה תחושה של חופש מחרדה ותחושה של ישועה.

### התייחסויות לאברהם ולשבת

חיבורו של וטיוס ואלנס כולל התייחסויות לאברהם כסמכות אסטרולוגית והתייחסות מפורשת לחיבוריו האסטרולוגיים. הוא מצטט את הרמיפוס, שקיבץ ופירש מאימרותיו של זורואסטר, על "אברמוס הנפלא ביותר".

הסופרים האסטרולוגים, ובהם וטיוס ואלנס, נהגו להשוות את יום השבת עם יום סטורן, וראו בשבוע היהודי וריאציה של השבוע הפלנטרי שלהם.

קישורים חיצוניים
----------------

ויקישיתוף מדיה וקבצים בנושא **וטיוס ואלנס** בוויקישיתוף
* Vettius Valens, **Anthologies** (באנגלית)

הערות שוליים
------------

1. ↑  M. Stern, **Greeks and Latin Authors on Jews and Judaism**, Vol.2, CV. Vettius Valens, p. 173 (מנחם שטרן)
2. ↑  Anthologiae, II, 28-29
3. ↑  Anthologiae, I, 10
4. ↑  M. Stern, **Greeks and Latin Authors on Jews and Judaism**, Vol.2, CV. Vettius Valens, p. 174

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007269681005171
* BIBSYS: 90349447
* BNE: XX1708550
* BnF: cb13091862f (data)
* CiNii: DA02034386
* GND: 118904787
* ISNI: 0000 0003 9418 9424
* LCCN: n85297348
* NTA: 069965536
* RERO: 02-A000172366
* SELIBR: 99661
* SUDOC: 028851315
* VcBA: 495/113884
* VIAF: 288633051
* WorldCat: lccn-n85297348

 |
פירוש נוסף ערך זה עוסק בהר בארץ אלזוורת' שבאנטארקטיקה. אם התכוונתם למשמעות אחרת, ראו הר בקר.

אין לבלבל עם אין לבלבל ערך זה, העוסק בהר בארץ אלזוורת' שבאנטארקטיקה, עם הערך "הר בייקר (אנטארקטיקה)", העוסק בהר בשטח חסות רוס שבאנטארקטיקה, ועם הערך הר באקר העוסק בהר באדמת מק. רוברטסון שבאנטארקטיקה.

**הר בקר** (באנגלית: **Mount Becker**) הוא הר נישא, בהרי מריק, בארץ אלזוורת' שבאנטארקטיקה.

הר בקר ממוקם בין חוף אינגליש לבין חוף אורוויל; ההר ממוקם 1.6 קילומטרים מצפון-מזרח להר בוייר.

גובהו של ההר 1,540 מטרים מעל פני הים.

היסטוריה
--------

### גילוי ומיפוי ההר

הרי מריק התגלו מהאוויר וצולמו מהאוויר על ידי משלחת רון לחקר אנטארקטיקה (Ronne Antarctic Research Expedition, בראשי תיבות: "RARE"), אשר חקרה את אנטארקטיקה בעונת המחקר (הקיץ האנטארקטי) 1947 – 1948, בפיקודו של פין רון.

הר בקר מופה לראשונה על ידי משלחת חציית חצי האי האנטארקטי מטעם הסקר הגאולוגי של ארצות הברית (USGS Antarctic Peninsula Traverse) שנערכה בעונת המחקר (הקיץ האנטארקטי) 1961 – 1962.

ההר צולם מהאוויר על ידי צי ארצות הברית בעונת המחקר 1965–1966

### מקור השם

רון נתן להר את שמו.

רון קרא להר על שמו של ראלף אליהו בקר (Ralph E. Becker), שהיה יועץ משפטי שסייע בהקמת RARE ובהשגת תמיכה כספית למשלחת החקר.

לקריאה נוספת
------------

• PETER D. ROWLEY and WALTER R. VENNUM, Editors, **Studies of the Geology and Mineral Resources of the Southern Antarctic Peninsula and Eastern Ellsworth Land, Antarctica**, U.S. GEOLOGICAL SURVEY PROFESSIONAL PAPER 1351

קישורים חיצוניים
----------------

* הר בקר באתר הסקר הגאולוגי של ארצות הברית
* הר בקר באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הר בקר

הערות שוליים
------------

1. 1 2 3 4 5 6 7 8  מידע גאוגרפי והיסטורי באתר הסקר הגאולוגי של ארצות הברית
2. 1 2 3 4 5 6 7 8  מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה

| הרי מריק |
| --- |
| הרים ברכס | בוייר • ברגר • בקר |
| הרים סמוכים לרכס | הר ואסילבסקי |
**צ'זארה בּוֹבֿוֹ** (באיטלקית: Cesare Bovo; נולד ב-14 בינואר 1983) הוא כדורגלן איטלקי המשחק בעמדת הבלם.

קריירת מועדונים
---------------

בובו החל את הקריירה שלו במחלקת הנוער של רומא, ב-8 בינואר 2002 ערך את ההופעה היחידה שלו בקבוצה הבוגרת נגד ברשיה במסגרת הגביע. בשנת 2002 עזב את רומא לטובת לצ'ה, ב-5 באוקטובר 2003 ערך את הופעת הבכורה שלו בסרייה א' בניצחון 1-4 נגד ברשיה. ב-2 במאי 2004 הוא הבקיע את שער הבכורה שלו בניצחון 1-2 נגד אינטר מילאנו, שהשאיר את לצ'ה בליגה הראשונה.

בקיץ 2004 חזר בובו לרומא, והושאל לפארמה ועזר לה להישאר בליגה הראשונה. בקיץ 2005 חזר לרומא.

בקיץ 2006 חתם בפלרמו תמורת 2.1 מיליון אירו. ביום האחרון של חלות העברות בינואר 2007, הושאל לטורינו עד לסיום העונה. ב-24 בפברואר 2007 הוא ערך את הופעת הבכורה שלו בטורינו נגד קייבו ורונה. ביולי 2007 חתם בגנואה תמורת 2.85 מיליון אירו.

ב-19 ביוני 2008 חתם בפלרמו תמורת 3 מיליון אירו. הוא ערך את הופעת הבכורה שלו בפאלרמו במסגרת הגביע האיטלקי בניצחון 1-2 נגד רוונה והוא הבקיע את שער הבכורה שלו נגד גנואה. בעונת 2009/2010 ביסס את עצמו במועדון הוא הבקיע את שער הבכורה שלו ב-25 באוקטובר נגד אודינזה.

ב-23 באוגוסט 2011 חזר לגנואה. ב-11 בספטמבר 2011 הוא ערך את הופעת הבכורה שלו נגד אטאלנטה. בעקבות פציעה נעדר ברוב שלי העונה, וב-7 באפריל 2012 חזר לפעילות אך שוב נפצע וסיים את העונה.

ב-9 ביולי 2013 חתם בטורינו. בעונת 2013/2014 סיים עם הקבוצה במקום ה-7, שמוביל למוקדמות הליגה האירופית ולאחר שנים מחוץ למסגרת אירופית, עזר למועדון להעפיל לשלב הבתים של המפעל.

ב-4 בינואר 2017 עבר בובו לפסקארה.

בקיץ 2018 בובו חתם בלצ'ה.

תארים
-----

רומא
* אליפות: 2000/2001

קישורים חיצוניים
----------------

ויקישיתוף מדיה וקבצים בנושא **צ'זארה בובו** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net

| **נבחרת איטליה – אולימפיאדת אתונה 2004 (מדליית ארד)** |
| --- |
| 1 אמליה • 
2 קייליני • 
3 מורטי • 
4 פרארי • 
5 בונרה • 
6 דה רוסי • 
7 פינצי • 
8 פאלומבו • 
9 ג'ילארדינו • 
10 פירלו • 
11 סקולי • 
12 גסבארוני •
13 ברצאלי • 
14 בובו •
15 דונאדל •
16 דל נרו •
17 מסטו •
18 פליצולי •
מאמן: ג'נטילה | איטליהאיטליה |
**וריד הכסל החיצון** (TA: vena iliaca externa) הוא וריד זוגי באגן המנקז דם מהרגל ומהאגן. מהלכו של הווריד הוא מסופו של וריד הירך ועד להתכנסותו לווריד הכסל המשותף, כאשר לאורכו הוא מלווה בעורק הכסל החיצון.

מהלך
----

וריד הכסל החיצון מהווה את המשכו של וריד הירך, ותחילתו במקום בו וריד הירך עובר תחת רצועת המפשעה. הוא עובר לאורך שולי עצם האגן ומתמזג עם וריד הכסל הפנימי מלפני מפרק העצה והכסל ליצירת וריד הכסל המשותף. וריד הכסל החיצון השמאלי נשאר תיכון לעורק הכסל החיצון לכל אורכו, בעוד וריד הכסל החיצון הימני נמצא תיכון לעורק, אך במהלכו מעלה הוא עובר מאחוריו.

וריד הכסל החיצון נחצה על ידי השופכן, ובעוד שאצל זכרים חוצה אותו צינור הזרע, אצל נקבות חוצים אותו הרצועה העגולה וכלי הדם השחלתיים.

לווריד הכסל החיצון עשוי להיות מסתם אחד, אך לרוב אין לו מסתמים.

משמעות קלינית
-------------

כמו עורק הכסל החיצון, הווריד משמש בהשתלת כליה.

* ורידי הכסלורידי הכסל
* וריד הכסל החיצוני ורצועה המפשעתיתוריד הכסל החיצוני ורצועה המפשעתית

הערות שוליים
------------

1. ↑  G. Benoit, [Surgical technics of kidney transplantation], **Progres En Urologie: Journal De l'Association Francaise D'urologie Et De La Societe Francaise D'urologie** 6, 1996-08, עמ' 594–604

|  |  |
| --- | --- |
| בקרת זהויות עריכת הנתון בוויקינתונים | 
* TA98: A12.3.10.024

 |
**פאביו ססאר מונטזינה** (בפורטוגזית: **Fábio César Montezine** בערבית: **فابيو سيزار مونتيزإني**; נולד ב-24 בפברואר 1979) הוא כדורגלן עבר ברזילאי בעל אזרחות קטרית ששיחק בעמדת הקשר.

קריירת מועדונים
---------------

מונטזינה התחיל את הקריירה שלו במחלקת הנוער של סאו פאולו ובגיל 21 הצטרף לקבוצה הבוגרת של סנטה קרוס.

בינואר 2001 חתם בוויקטוריה פלזן מליגת העל הצ'כית. ב-8 באפריל 2001 ערך את הופעת הבכורה שלו בקבוצה בהפסד 3-0 לבאניק אוסטרבה. ב-18 במאי הבקיע את שער הבכורה שלו בקבוצה בתיקו 3-3 נגד ויקטוריה ז'יז'קוב.

ב-1 ביולי 2001 הצטרף לאודינזה מהסרייה א' אך כעבור זמן קצר הושאל לנאפולי. בסיום העונה רכשה נאפולי את כרטיס השחקן שלו והוא חתם במועדון לשנתיים.

ב-8 באוקטובר 2004 חתם באבלינו.

בקיץ 2005 חתם באל-ערבי מליגת העל הקטרית. כעבור שנה חתם באום סלאל עמה זכה בגביע בעונת 2007/2008. בינואר 2010 חתם בא-ריאן עמה זכה בגביע שלוש פעמים. בהמשך הקריירה חזר לקדנציה נוספת בשני קבוצות האחרונות ובקיץ 2016 פרש מכדורגל.

קריירה בינלאומית
----------------

בזכות ההצלחה שלו בקטר והעובדה שעברו 5 שנים מאז שעבר לגור במדינה (לצורך עבודתו), ססאר קיבל אזרחות קטרית שהקנתה לו את הזכות לשחק בנבחרת קטר. ב-10 בינואר 2008 ערך את הופעת הבכורה שלו בנבחרת בתיקו 0-0 נגד איראן. ב-26 במרץ הבקיע צמד בניצחון 0-2 נגד עיראק.

ססאר השתתף עם הנבחרת גם בגביע אסיה בכדורגל 2011.

תארים
-----

אום סלאל
* גביע האמיר: 2007/2008

א-ריאן
* גביע האמיר: 2009/2010, 2010/2011, 2012/2013
* ליגת העל הקטרית: 2015/2016

קישורים חיצוניים
----------------

* פרופיל, באתר Transfermarkt
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"פאביו ססאר מונטזינה"**.
**צ'זני הנרי "צ'ט" בייקר ג'וניור** (באנגלית: **Chesney Henry "Chet" Baker Jr**;‏ 23 בדצמבר 1929 – 13 במאי 1988) היה מוזיקאי, זמר וחצוצרן ג'אז אמריקאי.

חייו
----

אנדרטה לזכרו באמסטרדם.
בייקר נולד וגדל בייל, אוקלהומה. אביו היה גיטריסט והנחיל לבנו את האהבה למוזיקה כשבגיל צעיר הפגיש אותו עם הטרומבון, אותו החליף מאוחר יותר בחצוצרה. לימים יהיה לאחד מנגני החצוצרה המובילים והמפורסמים בעולם הג'אז.

במהלכם של כמעט ארבעה עשורים הוציא בייקר עשרות אלבומים. בתחילת שנות החמישים החל לנגן ביחד עם סטן גץ ופריצתו הגדולה הגיעה כאשר הוזמן על ידי צ'ארלי פארקר לנגן עמו. לאחר מכן צ'ט החל גם לשיר, בקול רך וענוג, שעורר הדים רבים בעולם המוזיקה. רבים תהו שמא עדיף שיתרכז בנגינה בלבד, אך היו רבים ששירתו חדרה ללבם. בין הביצועים המפורסמים שלו נכללים "The Thrill Is Gone"‏, "My Funny Valentine",‏ "I Fall in Love Too Easily"‏ ו-"Ev'ry Time We Say Goodbye".

בשנת 1979 הוא הקליט את האלבום "No Problem".

כמו רבים מחבריו, בייקר סבל מהתמכרות לסמים. ההתמכרות להרואין השפיעה לרעה על הקריירה שלו, והוא ריצה עונש מאסר בבית סוהר באיטליה, ומאוחר יותר אף גורש מגרמניה המערבית ומאנגליה עקב עבירות הקשורות בסמים.

את שנותיו האחרונות העביר בייקר בעיקר באירופה. ב-13 במאי 1988, הוא נפל מחדרו שבקומה השנייה של מלון באמסטרדם, נפגע בראשו ומת, בגיל 58. בחדרו ובגופו נמצאו כמויות גדולות של הרואין וקוקאין. אחרי מותו היו שטענו שנדחף מהחלון ובעצם נרצח, והיו שסברו שהתאבד. היו ראיות לכאן ולכאן אך אף אחת מהטענות הללו לא הוכחה. גופתו הוחזרה הביתה והוא נקבר בבית קברות באינגלווד, קליפורניה.

קישורים חיצוניים
----------------

ויקישיתוף מדיה וקבצים בנושא **צ'ט בייקר** בוויקישיתוף
* צ'ט בייקר, סרטונים בערוץ היוטיוב
* צ'ט בייקר, במסד הנתונים הקולנועיים IMDb (באנגלית)
* צ'ט בייקר, באתר Last.fm (באנגלית)
* צ'ט בייקר, באתר AllMusic (באנגלית)
* צ'ט בייקר, באתר MusicBrainz (באנגלית)
* צ'ט בייקר, באתר Discogs (באנגלית)
* צ'ט בייקר, באתר Songkick (באנגלית)
* צ'ט בייקר, באתר Genius
* צ'ט בייקר, באתר בילבורד (באנגלית)
* קרן צ'ט בייקר
* צ'ט בייקר, באתר "Find a Grave" (באנגלית)
* צ'ט בייקר, באתר אנציקלופדיה בריטניקה (באנגלית)

הערות שוליים
------------

1. ↑  DownBeat Archives, downbeat.com

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007454791605171
* BIBSYS: 98033016
* BNE: XX871360
* BnF: cb13891071k (data)
* CiNii: DA05377210
* GND: 119006332
* ICCU: UBOV115809
* ISNI: 0000 0000 9310 882X
* LCCN: n83174966
* LNB: 000058132
* MusicBrainz: 1ba1d493-7114-45e2-b163-a36d49a0c065
* NDL: 01016374
* NKC: ola2002153737
* NLA: 35675704
* NLK: KAC199639310
* NLP: A19073574
* NSK: 000079855
* NTA: 07345432X
* RERO: 02-A002961872
* SELIBR: 213012
* SNAC: w65d8z95
* SUDOC: 066909759
* Trove: 1037548
* VIAF: 100254423
* WorldCat: lccn-n83174966

 |
**כרמלו מישיש** (בצרפתית: **Carmelo Micciche**; נולד ב-16 באוגוסט 1963) הוא כדורגלן עבר צרפתי ששיחק בעמדת החלוץ.

קריירת מועדונים
---------------

מישיש התחיל את הקריירה שלו במחלקת הנוער של מץ. כשהיה בן 17 ערך את הופעת הבכורה שלו במדיה הקבוצה הבוגרת. לאחר מכן, יצא לתקופת השאלה בת שנה וחצי ה שיחק ב-3 קבוצות שונות מהליגות הנמוכות. עד מהרה השתלב מישיש בהרכב הקבוצה וזכה עימה בגביע הצרפתי בעונת 1987/1988. בינואר 1989 חתם באולימפיק מרסיי שבאותה עונה זכה באליפות, אך מישיש לא היה שותף ממשי לזכייה של המועדון ובקיץ שלאחר מכן עזב את המועדון. לאחר מכן הספיק לשחק גם בקאן ובנאנסי.

בקיץ 1993 עזב לראשונה בקריירה את צרפת וחתם בהפועל פתח תקווה. ב-27 באוגוסט 1993 הוא ערך את הופעת הבכורה שלו בהרכב בהפסד 1–3 להפועל צפרירים חולון בו גם קיבל כרטיס אדום בדקה ה-66 של המשחק. ב-4 בדצמבר 1993 הבקיע את שער הבכורה שלו בניצחון 0–4 נגד הפועל חיפה. מישיש שיחק בהפועל פתח תקווה במשך שנתיים וחצי במהלכן כבש 13 שערים ב-77 הופעות בליגה. במסגרת התוכנית "העשירייה" ששודרה בערוץ הספורט, מישיש דורג במקום העשירי ברשימת "הזרים הגדולים של הכדורגל הישראלי". בינואר 1996 עזב את פתח תקווה וחתם ברודאנגה מליגת העל הלוקסמבורגית.

בשנת 1997 חזר לצרפת כאשר חתם בפורבאש מהליגות הנמוכות בצרפת. בשנת 2001 שימש כמאמן הקבוצה במקביל היותו שחקן במועדון. בשנת 2003 התפטר מתפקידו כמאמן, אך המשיך לשחק במועדון אותו עזב שנה לאחר מכן. בשנת 2004 שימש כמאמן-שחקן בקבוצה בלייד מהליגות הנמוכות בבלגיה.

קריירה בינלאומית
----------------

ב-29 באפריל 1987 הוא ערך את הופעת הבכורה שלו בנבחרת צרפת בניצחון 1–2 נגד איסלנד, בה גם הבקיע את השער הראשון במשחק שהיה גם שער הבכורה שלו במדים הבינלאומיים. לזכותו של מישיש הופעה נוספת במדי נבחרת צרפת.

קישורים חיצוניים
----------------

* פרופיל, באתר Transfermarkt
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* עמוד השחקן באתר מוזיאון הפועל פתח-תקוה

הערות שוליים
------------

1. ↑   העשירייה - הזרים הגדולים של הכדורגל הישראלי. סרטון באתר יוטיוב

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"כרמלו מישיש"**.
**הפארק הלאומי בריכות מאנה** (באנגלית: **Mana Pools National Park**) ואזורי הספארי של **סאפי** (Sapi) ו**צ'וורה** (Chewore) הם אתר מורשת עולמית צפונית-מזרחית לאגם קאריבה, בצפון-מערב זימבבואה ולאורך גבולה עם זמביה. בריכות מאנה, המשתרעות על כ-2,200 קמ"ר, הוכרזו כפארק לאומי בשנת 1963, ואזורי הספארי של סאפי וצ'וורה (ששטחם 3,390 ו-1,180 קמ"ר, בהתאמה) הוכרזו כפארק לאומי ב-1964.

ברכות מאנה ואזורי הספארי נמצאים על נהר הזמבזי התחתון, וכוללים אזורים נרחבים של המדרונות המבותרים של הנהר, המתנשאים לעיתים לגובה של מאות מטרים. באזור נמצא גם החלק הטבעי האחרון של הזמבזי התיכון.

**בריכות מאנה** הן שמורת טבע במערב זימבבואה, שהיא פארק לאומי. הן נמצאות בנהר הזמבזי התחתון, אזור ההופך לאחר עונת הגשמים למרחב של אגמים. עם התייבשות האגמים העונתיים ונסיגתם, מושכים האגמים חיות גדולות רבות הבאות לחפש מים, דבר ההופך את הבריכות לאחד מהאתרים הידועים ביותר באפריקה לצפייה בחיות בר.

בשפת שבט השונָה המקומי, מאנה פירושו ארבע, והכוונה לארבע הבריכות הקבועות באזור, הנוצרות על ידי פיתולי נהר הזמבזי התיכון. באזור זה, שגודלו כ-2,500 קילומטרים רבועים, על גדות הנהר, נמצאים איים, שרטונות ובריכות מים, המוקפים ביערות מהגוני, תאנות בר, באובב והָבֶנֱה. זהו אחד מן הפארקים הלאומיים הפחות מפותחים באפריקה הדרומית. בתחילת שנות ה-80 של המאה ה-20 בוטלה תוכנית לבניית סכר שנועד להנעת תחנת כוח הידרואלקטרית, דבר שהיה גורם להצפת האזור כולו.

באזורי הבריכות והספארי נמצא ריכוז גדול של חיות בר, כולל חיות הנמצאות בסכנת הכחדה. ביניהן יש למנות ריכוז גדול של קרנפים צרי-שפה (במיוחד בצ'וורה, שם נמצא אחד הריכוזים הגדולים שלהם ביבשת), פילים, נמרים, ברדלסים וזאבים טלואים. בשמורה נמצא הריכוז הגדול ביותר בזימבבואה של היפופוטמים ותנינים, ובעונה היבשה גם אוכלוסיות גדולות של תאו אפריקני ומספר מיני אנטילופה. לאורך הנהר נמצא מגוון גדול של עופות השייכים ל-380 מינים לפחות.

בין הסיבות לציון המקום כאתר מורשת עולמית צוין היופי הבלתי רגיל של האתר, היותו אחד המקומות הייחודיים לצפייה בשפע של מיני חיות בר ובמספרים גדולים, והיותו בית גידול טבעי למינים רבים בסכנת הכחדה, של צמחים, ציפורים ובעלי חיים.

קישורים חיצוניים
----------------

ויקישיתוף מדיה וקבצים בנושא **הפארק הלאומי בריכות מאנה** בוויקישיתוף
* מפת האזור

ביאורים
-------

1. ↑  הקואורדינטות מתייחסות למיקומן של בריכות מאנה. אזורי הספארי נמצאים כשלושים קילומטרים מצפון מערב לברכות.

| Flag of ZimbabweFlag of Zimbabwe סמל אונסק"וסמל אונסק"ו אתרי מורשת עולמית בזימבבואה |
| --- |
| 

|  |
| --- |
| מפלי ויקטוריה • המונומנט הלאומי של זימבבואה הגדולה • הריסות חאמי • גבעות מטובו • הפארק הלאומי בריכות מאנה ואזורי הספארי של סאפי וצ'וורה |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 4336853-0
* SUDOC: 170681440
* VIAF: 246935633
* WorldCat (עם VIAF): 246935633

 |
**חשמונאי לבוב** היה מועדון ספורט יהודי מוביל במחצית הראשונה של המאה ה-20, מהעיר לבוב (אז בפולין; כיום באוקראינה). שמה של הקבוצה לקוח משמם של החשמונאים, שהיו שושלת מלוכה יהודית ששלטה בארץ ישראל במאה ה-2 לפנה"ס עד המאה הראשונה לפנה"ס.

היסטוריה
--------

חשמונאי לבוב הוקמה ב-1908, והייתה למועדון הספורט הראשון שהיה מיועד ליהודים בלבד. כעבור זמן מועט הפכה חשמונאי לאחד האיגודים היהודים הגדולים בפולין ואף באירופה. המועדון כלל ספורטאים ממספר תחומים: מרוצי אופניים, שחייה, איגרוף, סקי ועוד, אך הקבוצה הבולטת ביותר של המועדון הייתה קבוצת הכדורגל. 

עם הקמת הליגה הפולנית ב-1927, הצטרפה חשמונאי אליה והייתה לקבוצה היהודית היחידה בה. בנוסף, היא הייתה אחת מארבע קבוצות ליגה שייצגו את לבוב. בסיום העונה הראשונה בליגה, סיימה חשמונאי במקום ה-11 מתוך 14. באותה עונה כיכב בקבוצה החלוץ זיגמונט שטוירמן, שסיים עם 24 שערים ב-23 משחקים (מתוכם שבעה נכבשו בבעיטות חופשיות). בסוף העונה הבאה דורגה חשמונאי רק במקום ה-13 וירדה לליגה השנייה, למרות 17 השערים שכבש שטוירמן.

בנוסף הייתה הקבוצה ידועה בזכות שחקני טניס השולחן הטובים ששיחקו אצלה. ב-1933 זכתה קבוצת הטניס באליפות פולין, כשהבולט מכולם היה אלויזי ארליך. ארליך זכה במדליית כסף ביחידים בשלוש אליפויות עולם בין השנים 1936 ל-1939, ומאוחר יותר שרד את השואה ועבר להתגורר בצרפת. טניסאי מוביל נוסף היה לאופולד וייס, שכמו ארליך, גם הוא היה מהספורטאים המעטים ששרדו את השואה.

עם פלישתן של גרמניה הנאצית וברית המועצות לפולין בסוף שנת 1939, פורקה חשמונאי לבוב, ורבים מספורטאיה נרצחו במהלך השואה.

* שחקני הקבוצה, 1919שחקני הקבוצה, 1919
* שחקני הקבוצה, 1933שחקני הקבוצה, 1933
*

קישורים חיצוניים
----------------

ויקישיתוף מדיה וקבצים בנושא **חשמונאי לבוב** בוויקישיתוף

הערות שוליים
------------

1. ↑  ג'קוב וייס, **The Lemberg Mosaic**, ניו יורק: אלדרבוק פרס, 2011, עמ' 72-76.

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 122534827
* WorldCat: viaf-122534827

 |